Komisijas atzinums atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes regula par Eiropas Dzimumu līdztiesības institūta izveidi ar ko groza Komisijas priekšlikumu saskaņā ar EK līguma 250. panta 2. punktu /* COM/2006/0860 galīgā redakcija - COD 2005/0017 */





[pic] | EIROPAS KOPIENU KOMISIJA | Briselē, 15.12.2006 COM(2006) 860 galīgā redakcija 2005/0017 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA par Eiropas Dzimumu līdztiesības institūta izveidi AR KO GROZA KOMISIJAS PRIEKŠLIKUMUsaskaņā ar EK līguma 250. panta 2. punktu 2005/0017 (COD) KOMISIJAS ATZINUMS atbilstīgi EK Līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULA par Eiropas Dzimumu līdztiesības institūta izveidi (Teksts ar EEA nozīmi) 1. IEVADS EK Līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Tālāk sniegta Komisijas nostāja par Parlamenta ierosinātajiem grozījumiem. 2. PRIEKšVēSTURE Priekšlikums (dokuments COM (2005) 81 galīgā redakcija – 2005/0017 (COD)) nosūtīts Eiropas Parlamentam un Padomei: 8.3.2005. Eiropas Ekonomikas un sociālo lietu komitejas atzinums: 27.9.2005. Eiropas Parlamenta nostāja pirmajā lasījumā: 14.3.2006. Grozītais priekšlikums nosūtīts Eiropas Parlamentam un Padomei: 8.5.2006. Padomes politiskā vienošanās par kopējo nostāju: 1.6.2006. Kopējā nostāja oficiāli pieņemta Padomē: 18.9.2006. Komisijas paziņojums par Padomes kopējo nostāju nosūtīts Eiropas Parlamentam: 21.9.2006. Eiropas Parlamenta atzinums otrajā lasījumā: 14.12.2006. 3. PRIEKšLIKUMA MēRķIS Institūts ir paredzēts, lai sniegtu tehnisku atbalstu gan dalībvalstīm, gan Kopienas iestādēm un jo īpaši Komisijai nolūkā iespējami efektīvāk īstenot Kopienas dzimumu līdztiesības politiku. Šā mērķa sasniegšanai paredzēts, ka institūts nodrošinās objektīvas, ticamas un salīdzināmas informācijas apkopošanu un analīzi Kopienas līmenī, izstrādās atbilstošus metodoloģiskos instrumentus nolūkā integrēt dzimtes dimensiju Kopienas politikas jomās, atvieglinās labas prakses apmaiņu un dialogu starp iesaistītajiem dalībniekiem un Eiropas pilsoņu vidū nodrošinās izpratnes palielināšanu par šo Kopienas politiku. Priekšlikums ir saskaņā ar 2002. gada paziņojumu par regulatīvo aģentūru darbības pamatprincipiem un iestāžu nolīguma projektu par šīm aģentūrām (projekts iesniegts 2005. gada februārī un pašlaik tiek izskatīts). 4. KOMISIJAS ATZINUMS PAR EIROPAS PARLAMENTA OTRAJā LASīJUMā PIEņEMTAJIEM GROZīJUMIEM Eiropas Parlamenta otrajā lasījumā pieņemtie grozījumi 2006. gada 14. decembra plenārsēdē skar šādus jautājumus: - valdes sastāvs – valde vidēja apjoma skaitliskā sastāvā (18 dalībvalstu pārstāvji un 1 Komisijas pārstāvis) bez sava biroja, un tai piemēro valdes biedru rotācijas sistēmu, ievērojot prezidentūru rotācijas secību; - kopīga paziņojuma projekts par valdes sastāvu, kurā skaidri norādīts, ka attiecībā uz šo institūtu izraudzītais risinājums nav uzskatāms par precedentu, kas būtu jāievēro turpmāk, veidojot citas aģentūras, un kurā izklāstīta valdes pārstāvju rotācijas sistēma; - no jauna ietverta ekspertu padome (27 dalībvalstu iecelti eksperti, 2 Parlamenta iecelti eksperti un 3 Eiropas līmeņa NVO vai sociālo partneru pārstāvji); - direktora(-es) iecelšana – ir atsevišķi pieminēta iecelšanas procedūra (tāds pats noteikums kā EFSA regulā), un iespēja izraudzīto kandidātu aicināt uz iztaujāšanu Eiropas Parlamentā pārvērsta par pienākumu; - nelielas korekcijas 21. pantā (novērtējums), lai novērtējumā ietvertu arī analīzi par pārvaldības struktūru atbilstību institūta veicamajiem uzdevumiem, un 22. pantā (pārskatīšanas klauzula). Šie grozījumi ir Padomes prezidentūras un Eiropas Parlamenta ziņotāju kompromisa rezultāts, kas panākts ar Komisijas atbalstu, lai regulu varētu pieņemt otrajā lasījumā. Komisija uzskata, ka šis kompromiss ir sabalansēts. Panāktā kompromisa rezultātā valde būs mazāka, tādējādi atspoguļojot risinājumus, ko Komisija aizstāvēja pirmajā lasījumā – valde mazākā skaitliskā sastāvā bez sava biroja, biedru rotācijas mehānisms, konsultatīvā / ekspertu padome. Rotācijas sistēma un kopīgais paziņojums rada iespēju skeptiski noskaņotajām dalībvalstīm pieņemt valdi vidēja apjoma skaitliskā sastāvā, savukārt korekcijas attiecībā uz direktora iecelšanu, ekspertu padomes atkaliekļaušana un 2 Eiropas Parlamenta ekspertu iecelšana ekspertu padomē atbilst Eiropas Parlamenta izvirzītajām prasībām. Komisijai ir pieņemami Eiropas Parlamenta otrajā lasījumā pieņemtie grozījumi. 5. SECINāJUMS Saskaņā ar EK Līguma 250. panta 2. punktu Komisija groza savu priekšlikumu atbilstoši iepriekš izklāstītajam.